Hawk

Ο ***Hawk*** (28 Ιανουαρίου 1993, Κατερίνη) είναι Έλληνας ράπερ και επιχειρηματίας. Έγινε αρχικά γνωστός ως μέλος του ραπ σχήματος Above the Hood. Θεωρείται από τους πιο γνωστούς καλλιτέχνες της χώρας, μετρώντας εκατομμύρια προβολές στη πλατφόρμα του YouTube και εκατομμύρια streams στο Spotify. Παλαιότερα, φάνηκε να δημοσιεύει κομμάτια και μέσω της εφαρμογής Soundcloud. 

## Βιογραφία
Ο Νίκος, γνωστός με το καλλιτεχνικό του όνομα «Hawk», γεννήθηκε και μεγάλωσε στην Κατερίνη, όπου έκανε τα πρώτα του μουσικά βήματα στον χώρο της ραπ σκηνής. Ο πατέρας του καταγόταν από το χωριό Μικρό Περιστέρι. Πριν ασχοληθεί εξολοκλήρου με την μουσική, εργαζόταν ως υδραυλικός και μπάρμαν. Υπηρέτησε τη στρατιωτική του θητεία στην Κύπρο. Σε ηλικία 19 ετών απέκτησε μία κόρη, όπου σήμερα, μαζί με την μητέρα της, ζουν στην Γερμανία. Στα 22 του μετακόμισε στην Θεσσαλονίκη για να σπουδάσει ηχοληψία ζώντας εκεί μέχρι σήμερα.

## Above The Hood
Όσο σπούδαζε ηχοληψία δημιούργησε την ομάδα "Above The Hood". Το group απαρτιζόταν από τον Hawk, Sapranov, Pepe Frantik, Smuggler, Long3, Spine, Baghdad και Oxizer και ήταν μία μίξη του ήδη υπάρχοντος συγκροτήματος "Αντίθεση" που είχε την έδρα του στη Λάρισα και απαρτιζόταν από τους Long3, Spine, Μαύρος γάτος (αργότερα γνωστός ως Pepe Frantik) και Smuggler. Στις 25 Μαΐου 2016 κυκλοφόρησαν το πρώτο τους τραγούδι σαν ομάδα με τίτλο "Εδώ Είναι Ελλάδα" στο οποίο συμμετείχαν οι rappers Pepe Frantik, Hawk και Sapranov  και το οποίο σημείωσε μεγάλη απήχηση. Η ομάδα το 2017 κυκλοφόρησε το album "Pandora" (Hawk, Smuggler), ενώ ακολούθησαν και άλλα albums στα οποία συνεργάστηκαν τα μέλη του συγκροτήματος, και το 2018 κυκλοφόρησε το album "Orama" στο οποίο συμμετείχε όλη η ομάδα.

## Οι επιτυχίες του μουσικά
Ο Hawk συμπεριλαμβάνεται είτε ως "feat" είτε ατομικά σε πολλά μεγάλα ελληνικά hits. Λίγο μετά τη δημιουργία των Above the Hood, ο Hawk δημοσίευσε στο Youtube το άλμπουμ του με τίτλο "Ανώτερο κλιμάκιο" το οποίο περιλάμβανε κομμάτια όπως το "Ανώτερο κλιμάκιο", "Καταιγίδα", "Γενιά του 2000" και άλλα. Αργότερα επίσης δημιούργησε το άλμπουμ "Ρυθμοί και Ζάλη" σημειώνοντας επιτυχία . Μερικά χρόνια αργότερα, δημοσίευσε σε συνεργασία με τον Smuggler to άλμπουμ "Πανδώρα", το τρίτο του σε σειρά. Από αυτό, αξιοπρόσεκτες είναι οι επιτυχίες "Φεύγω την Κάνω", "Δεν ήσουνα εδώ" και "Ταινίες δρόμου" ενώ έπειτα, το 2019, μεγάλη θραύση έκανε το single "Deja Vu" μαζί με τον Sapranov, το "Netflix" από το album του Toquel "777" και το πρώτο διαμαντένιο ελληνικό τραγούδι στο Spotify μαζί με τον Mente Fuerte, "Caliente".Στις 9 Σεπτεμβρίου του 2018, σημαντική ημερομηνία για το συγκρότημα, ο Hawk και οι Above the Hood κυκλοφόρησαν το πρώτο τους κοινό άλμπουμ με τίτλο “Όραμα". Το 2020 σε συνεργασία με τον Light κυκλοφόρησε το album "Supernova", στο οποίο το τραγούδι "Voodoo" ξεπερνάει τα 27 εκατομμύρια views στο YouTube. Στις 19 Μαΐου του 2022 κυκλοφόρησε το album του, "Liberta", στο οποίο το τραγούδι "Celine" έχει ξεπεράσει τα 20 εκατομμύρια streams στο Spotify και τα 10 εκατομμύρια views στο YouTube. Το 5ο track του δίσκου αυτού, με τίτλο "Ελέφαντας", δημοσιεύτηκε σε μορφή NFΤ, κάτι που για άλλη μια φορά φανερώνει την πρωτοτυπία του Hawk. Επίσης, στις 25 Μαΐου του 2023 κυκλοφόρησε το album του, "5D", στο οποίο το τραγούδι "Blue Iguana" έχει ξεπεράσει τα 15 εκατομμύρια streams στο Spotify και τα 1 εκατομμύριο views στο YouTube. Ακολούθησαν και άλλες συνεργασίες με γνωστά άτομα του χώρου, όπως το "Checks" με τον Saske και το "Aya" με την superstar Ελένη Φουρέιρα. Στις 21 Μαρτίου του 2024 κυκλοφόρησε το album "Metal Slang", στο οποίο τα τραγούδια "Drugs N Bass" σε συνεργασία με τον rapper Light έχει ξεπεράσει τα 13 εκατομμύρια streams στο Spotify και "Amiri" σε συνεργασία με τον rapper Fly Lo έχει ξεπεράσει τα 3 εκατομμύρια streams στο Spotify. 

## Αξιοσημείωτες δουλειές
Το 2022, ο Hawk είχε την ιδέα να δημιουργήσει την δική του επιχείρηση με ρούχα, το οποίο εν τέλει ονομάστηκε "Daggy". Στόχος του ήταν να φτιάξει ένα ελληνικό brand, χρησιμοποιώντας της καλύτερης ποικιλίας προϊόντα για τον σχεδιασμό τους. Σήμερα το Daggy, το οποίο δεν υπάρχει σε μορφή φυσικού καταστήματος, σχεδιάζει ρούχα τα οποία πωλούνται μέσω του ιστοτόπου τους, ή κατά καιρούς στα pop-ups που διοργανώνει η ομάδα του Daggy και ο ίδιος ο Hawk. 

## Παραπομπές


Κατηγορία:Έλληνες ράπερ